Гули тоҷихурӯс

Гули тоҷихурӯс, тоҷихурӯс () - рустании яксолаи ороишӣ.

Пояи рости паҳн (баландиаш аз 30 то 100 см), барги дарозрӯя, нештар ё байзашакли сабз ё арғавонӣ, хӯшагули зард, норанҷӣ ё арғавонии махмалгун (тоҷи хурӯсро мемонад) дорад. Гулаш дуҷинса, майдаи зич; тухмаш сиёҳ, ҷилодор. Гули тоҷихурӯс рустании гармӣ, рӯшноӣ ва намипарвард аст. Аз тухмаш зиёд мешавад. Дар Тоҷикистон чанд навъи гули тоҷихурӯс мерӯяд. Давраи кишташ — моҳҳои март — апрел. Масофаи байни ниҳолҳо бояд 20-25 см бошад. Гули тоҷихурӯс аз аввали тобистон то сармои тирамоҳ гул мекунад. Онро дар рӯи ҳавлӣ, қутию тубакҳо, майдону гулгаштҳо ва боғҳои истироҳат мекоранд.

 Нигаред низ 

 Бӯстонафрӯз

 Эзоҳ 

 Адабиёт 

 Цветоводство в городах и посёлках Таджикистана. Д., 1965;
 Головкин Б. Н. (ва диг.). Декоративные растения СССР. М., 1986.